turjo4nis/wikipedia-bn-dump-20250701 huggingface dataset:
জিন্দা পার্ক

জিন্দা পার্ক বাংলাদেশের নারায়ণগঞ্জ জেলায় অবস্থিত একটি বিনোদন পার্ক ও অবকাশ যাপন কেন্দ্র। পার্কটির আয়তন ১০০ বিঘা (৩৩ একর)। পার্কটি নারায়ণগঞ্জ জেলার অন্যতম একটি আকর্ষণস্থল।

অবস্থান
জিন্দা পার্ক বাংলাদেশের নারায়ণগঞ্জ জেলার রূপগঞ্জ উপজেলায় দাউদপুর ইউনিয়নে অবস্থিত। রাজধানী ঢাকা থেকে ৩৭ কিমি দূরে নতুন স্যাটেলাইট শহর পূর্বাচলের উত্তর-পূর্ব কোণে ঢাকা ইস্টার্ন বাইপাস সড়কঘেঁষে এই পার্কটি অবস্থিত। উত্তরে ও পূর্বদিকে একটি ছোট হ্রদ একে ঘিরে রেখেছে।

ইতিহাস
“অগ্রপথিক পল্লী সমিতি” ১৯৮০ সালে যাত্রা শুরু করে। এই সংগঠনের উদ্যোগে ১৯৮১ সালে পার্কটি প্রতিষ্ঠিত হয়। পার্কটির আয়তন ১০০ বিঘা, যার মধ্যে ৬০ বিঘা জায়গা প্রদান করেন তবারক হোসাইন কুসুম। শুরুতে এর নাম শান্তিকানন দেওয়া হয়, পরে নাম পরিবর্তন করে জিন্দা পার্ক নামকরণ করা হয়। শুরুতে একটি বিদ্যালয় এবং অফিস স্থাপনের মাধ্যমে কাজ শুরু হয়। পর্যায়ক্রমে পাঠাগার, স্বাস্থকেন্দ্র, মসজিদ ইত্যাদি গড়ে ওঠে।

১৯৯৫ সালে রাজউক তার পূর্বাচল প্রকল্পের জন্য জিন্দা পার্ক এলাকাটি অধিগ্রহণ করে। তারপর বেশ কয়েকবার রাজউক ও গ্রামবাসীর মধ্যে দখলচেষ্টা ও প্রতিরোধের ঘটনা ঘটে। বিষয়টি আদলতেও নেওয়া হয়। শেষ পর্যন্ত রাজউক ‘অধিগ্রহণবলে জমির মালিক রাজউক/প্রতিষ্ঠা, পরিচালনা ও উন্নয়নে অগ্রপথিক কল্যাণ সমিতি’ লিখে একটি সাইনবোর্ড লাগায়। ২০১৪ সালের ২৭ ফেব্রুয়ারি পুলিশ জিন্দা পার্ক থেকে লোকজনকে সরানোর চেষ্টা করলে বিক্ষোভের সৃষ্টি হয়। জিন্দা পার্কের নাম তখন “রাজউক জিন্দা পার্ক” রাখা হয়। একই বছর অগ্রপথিক পল্লী সমিতি আবার পার্কটি এলাকাটি অধিগ্রহণ করে ও নাম পরিবর্তন করে জিন্দা পার্ক রাখে।

বর্ণনা
জিন্দা পার্ক প্রায় ৩৩ একর জায়গাজুড়ে বিস্তৃত। এখানে প্রায় ২৫০ প্রজাতির প্রায় ২৫ হাজার গাছ রয়েছে। পাঁচটি জলাধার রয়েছে, যা মোট জায়গার ২৫ শতাংশ। আছে বৃক্ষ-ঘর, টিলা, ফুলের বাগান এবং হ্রদের ওপর ব্রিজ। এছাড়া বিদ্যালয়, মসজিদ, পাঠাগার, কটেজ, অফিসসহ বেশ কয়েকটি স্থাপনা রয়েছে।

ছবিঘর

তথ্যসূত্র

বহিঃসংযোগ

 

পূর্বাচল
নারায়ণগঞ্জ জেলার দর্শনীয় স্থান
বাংলাদেশের উদ্যান
রূপগঞ্জ উপজেলা
বাংলাদেশের দর্শনীয় স্থান
জেরেমি আয়রন্স

জেরেমি জন আয়রন্স (; জন্ম: ১৯ সেপ্টেম্বর ১৯৪৮) হলেন একজন ইংরেজ অভিনেতা। ব্রিস্টলের ওল্ড ভিস থিয়েটার স্কুল থেকে ধ্রুপদী অভিনয়ের উপর প্রশিক্ষণ গ্রহণের পর তিনি ১৯৬৯ সালে মঞ্চে অভিনয় জীবন শুরু করেন। এরপর থেকে তিনি ওয়েস্ট এন্ড থিয়েটারের অসংখ্য নাটকে কাজ করেন, তন্মধ্যে রয়েছে দ্য উইন্টার্স টেল, ম্যাকবেথ, মাচ অডো অ্যাবাউট নাথিং, দ্য টেমিং অব দ্য শ্রু, গডস্পেল, সেকেন্ড রিচার্ড, এবং এমবার্স। ১৯৮৪ সালে টম স্টপার্ডের দ্য রিয়াল থিং নাটক দিয়ে ব্রডওয়ে মঞ্চে তার অভিষেক হয় এবং এই কাজের জন্য শ্রেষ্ঠ অভিনেতা বিভাগে টনি পুরস্কার লাভ করেন।

আয়রন্সের প্রথম মূলধারার চলচ্চিত্র ছিল ১৯৮১ সালের প্রণয়ধর্মী নাট্য দ্য ফ্রেঞ্চ লেফটেন্যান্ট্‌স ওম্যান, যার জন্য তিনি শ্রেষ্ঠ প্রধান চরিত্রে অভিনেতা বিভাগে বাফটা পুরস্কারের মনোনয়ন লাভ করেন। পরবর্তীকালে তিনি নাট্যধর্মী মুনলাইটিং (১৯৮২), বিট্রেয়াল (১৯৮৩) ও দ্য মিশন (১৯৮৬)-এ অভিনয় করার পর ডেভিড ক্রোনেনবার্গের মনস্তাত্ত্বিক থ্রিলার ডেড রিঙ্গার্স (১৯৮৮)-এ অভিনয় করে সমাদৃত হন। ১৯৯০ সালে আয়রন্স রিভার্সাল অব ফরচুন চলচ্চিত্রে দাগী আসামী ক্লাউস ফন বুলো চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কারসহ একাধিক পুরস্কার অর্জন করেন।

আয়রন্স কয়েকটি উল্লেখযোগ্য টেলিভিশন নাটকে কাজ করেছেন এবং আইটিভি চ্যানেলে প্রচারিত ধারাবাহিকে ব্রাইডশেড রিভিজিটেড (১৯৮১)-এ কাজ করে তার প্রথম গোল্ডেন গ্লোব পুরস্কারের মনোনয়ন লাভ করেন। ২০০৫ সালে তিনি ঐতিহাসিক মিনি ধারাবাহিক ফার্স্ট এলিজাবেথ-এ কাজ করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার ও এমি পুরস্কার অর্জন করেন। এই এমি পুরস্কার জয়ের মধ্য দিয়ে তিনি "অভিনয়ের ত্রিমুকুট" (চলচ্চিত্রে অস্কার, টেলিভিশনে এমি এবং মঞ্চে টনি পুরস্কার) জয়ী অভিনয়শিল্পী তালিকায় নিজের নাম লেখান। ২০১১ থেকে ২০১৩ সালে তিনি শোটাইমের ঐতিহাসিক ধারাবাহিক দ্য বোরজোয়া-এ ষষ্ঠ পোপ আলেকজান্ডার চরিত্রে অভিনয় করেন।

তথ্যসূত্র

বহিঃসংযোগ

 
 
 
 
 
 

১৯৪৮-এ জন্ম
জীবিত ব্যক্তি
২০শ শতাব্দীর ইংরেজ অভিনেতা
২১শ শতাব্দীর ইংরেজ অভিনেতা
আইরিশ বংশোদ্ভূত ইংরেজ ব্যক্তি
ইংরেজ বংশোদ্ভূত ব্রিটিশ
ইংরেজ কণ্ঠাভিনেতা
ইংরেজ চলচ্চিত্র অভিনেতা
ইংরেজ টেলিভিশন অভিনেতা
ইংরেজ মঞ্চ অভিনেতা
ইংরেজ শেকসপিয়রীয় অভিনেতা
আয়রন্স পরিবার
শ্রেষ্ঠ অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
টনি পুরস্কার বিজয়ী
শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী
সীমিত ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
সম্মানসূচক সেজার প্রাপক
স্ক্রিন অ্যাক্টরস গিল্ড পুরস্কার বিজয়ী
রয়্যাল শেকসপিয়র কোম্পানির সদস্য
অ্যানি পুরস্কার বিজয়ী
অডিওবই পাঠক
গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
আইরিশ বংশোদ্ভূত ব্রিটিশ ব্যক্তি
দাভিদ দি দোনাতেল্লো বিজয়ী
স্কটিশ বংশোদ্ভূত ইংরেজ ব্যক্তি
ইংরেজ রোমান ক্যাথলিক
শ্রমিক দল (যুক্তরাজ্য) এর ব্যক্তি
প্রাইমটাইম এমি পুরস্কার বিজয়ী
রোজম্যারি হ্যারিস

রোজম্যারি অ্যান হ্যারিস (; জন্ম: ১৯ সেপ্টেম্বর ১৯২৭) হলেন একজন ইংরেজ অভিনেত্রী। ১৯৪৮ সালে তিনি মঞ্চে তার অভিনয় জীবন শুরু করেন এবং ১৯৫২ সালে ব্রডওয়ে মঞ্চে তার অভিষেক হয়। নিউ ইয়র্ক মঞ্চে তার কাজের জন্য তিনি চারবার ড্রামা ডেস্ক পুরস্কার জয় করেন এবং নয়বার টনি পুরস্কারের মনোনয়ন হতে দ্য লায়ন ইন উইন্টার নাটকে অভিনয়ের জন্য একবার মঞ্চনাটকে শ্রেষ্ঠ অভিনেত্রী বিভাগে এই পুরস্কার লাভ করেন। ১৯৮৬ সালে আমেরিকান থিয়েটার হল অব ফেমে তার নাম অন্তর্ভুক্ত হয়।

টেলিভিশনে তিনি ১৯৭৪ সালের টিভি ধারাবাহিক নটরিয়াস ওম্যান-এ অভিনয় করে একটি এমি পুরস্কার লাভ করেন এবং ১৯৭৮ সালের মিনি ধারাবাহিক হলোকাস্ট-এ অভিনয় করে গোল্ডেন গ্লোব পুরস্কার অর্জন করেন। চলচ্চিত্রে তিনি ১৯৮৩ সালের দ্য প্লাউম্যান্‌স লাঞ্চ-এ অভিনয় করে শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন এবং ১৯৯৪ সালের টম অ্যান্ড ভিভ-এ অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

প্রারম্ভিক জীবন
হ্যারিস ১৯২৭ সালের ১৯শে সেপ্টেম্বর সাফোকের অ্যাশবিতে জন্মগ্রহণ করেন। তার মাতা ইনিড মোড ফ্রান্সেস (জন্ম ক্যাম্পিয়ন) এবং পিতা স্ট্যাফোর্ড বার্কলি হ্যারিস। তার পূর্বপুরুষদের একজন হাবসবার্গ রাজতন্ত্রের (বর্তমান রোমানিয়া) ক্রনস্টাটের অধিবাসী ছিলেন। তার পিতার রাজকীয় বিমান বাহিনীতে চাকরির জন্য হ্যারিসের শৈশব কাটে ভারতে। তিনি কনভেন্ট স্কুলে পড়াশোনা করেন এবং পরে ১৯৫১ থেকে ১৯৫২ সালে রয়্যাল একাডেমি অব ড্রামাটিক আর্টে পড়াশোনা করেন।

ব্যক্তিগত জীবন
হ্যারিস ১৯৫৯ সালে অভিনেতা ও পরিচালক এলিস র‍্যাবকে বিয়ে করেন। ১৯৬৭ সালে তাদের বিবাহবিচ্ছেদ ঘটে। ১৯৬৭ সালে তিনি লেখক জন ইলিকে বিয়ে করেন। তাদের কন্যা জেনিফার ইলি ১৯৬৯ সালে জন্মগ্রহণ করেন। জেনিফারও তার মায়ের পদাঙ্ক অনুসরণ করে চলচ্চিত্র, টেলিভিশন ও ব্রডওয়ে মঞ্চে অভিনয় করে খ্যাতি অর্জন করেন। হ্যারি র‍্যানসম সেন্টারে প্রদর্শন কলা সংকলনের একটি অংশ হ্যারিস' আর্কাইভ, যেখানে তার পাণ্ডুলিপি, চিত্রশালা, পোস্টার, চিঠিপত্র, প্লেবিল ও অন্যান্য বস্তু রয়েছে।

তথ্যসূত্র

বহিঃসংযোগ

 
 
 

১৯২৭-এ জন্ম
জীবিত ব্যক্তি
২০শ শতাব্দীর ইংরেজ অভিনেত্রী
২১শ শতাব্দীর ইংরেজ অভিনেত্রী
ইংরেজ কণ্ঠাভিনেত্রী
ইংরেজ চলচ্চিত্র অভিনেত্রী
ইংরেজ টেলিভিশন অভিনেত্রী
ইংরেজ মঞ্চ অভিনেত্রী
ইংরেজ শেকসপিয়রীয় অভিনেত্রী
রোমানীয় বংশোদ্ভূত ইংরেজ ব্যক্তি
লেস্টারশায়ারের অভিনেত্রী
গোল্ডেন গ্লোব পুরস্কার (সেরা অভিনেত্রী - নাট্য টিভি ধারাবাহিক) বিজয়ী
টনি পুরস্কার বিজয়ী
ড্রামা ডেস্ক পুরস্কার বিজয়ী
সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
স্যাটেলাইট পুরস্কার বিজয়ী
মার্কিন যুক্তরাষ্ট্রে ইংরেজ প্রবাসী
রয়্যাল একাডেমি অব ড্রামাটিক আর্টের প্রাক্তন শিক্ষার্থী
ব্রিটিশ মঞ্চ অভিনেত্রী
ব্রিটিশ টেলিভিশন অভিনেত্রী
মার্কিন যুক্তরাষ্ট্রে ব্রিটিশ প্রবাসী অভিনেত্রী
আর্চব্যাং

আর্চব্যাং লিনাক্স আর্চ লিনাক্স-ভিত্তিক একটি হালকা রোলিং রিলিজ লিনাক্স ডিস্ট্রিবিউশন। পুরোনো ও কমক্ষমতাসম্পন্ন হার্ডওয়্যারে উন্নত পারফরমেন্সের জন্যে আর্চব্যাং বিশেষভাবে উপযুক্ত। আর্চব্যাঙের মূল লক্ষ্য হলো আর্চের মূলনীতি ঠিক রেখে সিম্পল আউট-অব-দ্য বক্স আর্চ-ভিত্তিক লিনাক্স ডিস্ট্রিবিউশন প্রদান করা।

তথ্যসূত্র 

লিনাক্স ডিস্ট্রিবিউশন
সিস্টেমডি ছাড়া লিনাক্স ডিস্ট্রিবিউশনসমূহ
আর্চ-ভিত্তিক লিনাক্স ডিস্ট্রিবিউশন
প্যাকম্যান-ভিত্তিক লিনাক্স ডিস্ট্রিবিউশন
২০১৮-১৯ জিম্বাবুয়ে ক্রিকেট দলের বাংলাদেশ সফর

জিম্বাবুয়ে ক্রিকেট দল তিনটি একদিনের আন্তর্জাতিক এবং দুইটি টেস্ট ক্রিকেট জন্য বাংলাদেশ সফর করছে, যা ১৯ অক্টোবর থেকে ১৫ নভেম্বর ২০১৮-এ অনুষ্ঠিত হয়।

দলীয় সদস্য

প্রস্তুতিমূলক খেলা

৫০ ওভারের ম্যাচ: বাংলাদেশ ক্রিকেট বোর্ড একাদশ বনাম বনাম জিম্বাবুয়ে

তিনদিনের ম্যাচ: বাংলাদেশ ক্রিকেট বোর্ড একাদশ বনাম বনাম জিম্বাবুয়ে

ওডিআই সিরিজ

১ম ওডিআই

২য় ওডিআই

৩য় ওডিআই

টেস্ট সিরিজ

১ম টেস্ট

২য় টেস্ট

তথ্যসূত্র

বহিঃসংযোগ

২০১৮-এ বাংলাদেশী ক্রিকেট
২০১৮-এ জিম্বাবুয়ের ক্রিকেট
২০১৮–১৯ আন্তর্জাতিক ক্রিকেট প্রতিযোগিতা
জিম্বাবুয়ে ক্রিকেট দলের বাংলাদেশ সফর
ভিনাক্স

ভিনাক্স () অন্ধ ও দৃষ্টিপ্রতিবন্ধী ব্যবহারকারীদের জন্যে বানানো একটি বিশেষ লিনাক্স ডিস্ট্রিবিউশন। এটি উবুন্টুর একটি সংস্করণ, যেখানে দুটো স্ক্রিন রিডার, দুটো ফুল স্ক্রিন ম্যাগনিফায়ার ও গ্লোবাল ফন্ট সাইজ ও রঙ পরিবর্তনের সুবিধা অন্তর্ভুক্ত থাকে। এখানে ইউএসবি ব্রেইলি ডিসপ্লেও সাপোর্ট করে।

তথ্যসূত্র 

লিনাক্স ডিস্ট্রিবিউশন
চক্র (অপারেটিং সিস্টেম)

চক্র (, অফিশিয়ালি চক্র গ্নু/লিনাক্স) একটি আর্চ-ভিত্তিক গ্নু/লিনাক্স ডিস্ট্রিবিউশন, যেখানে কেডিই সফটওয়্যারের উপর দৃষ্টিপাত করা হয়েছে। ডিস্ট্রোটি সমালোচকদের বেশ প্রশংসা কুড়িয়েছে।

তথ্যসূত্র

কেডিই
লিনাক্স ডিস্ট্রিবিউশন
আর্চ-ভিত্তিক লিনাক্স ডিস্ট্রিবিউশন
প্যাকম্যান-ভিত্তিক লিনাক্স ডিস্ট্রিবিউশন
কেনেথ মোর

কেনেথ গিলবার্ট মোর, সিবিই (; জন্ম: ২০ সেপ্টেম্বর ১৯১৪ - ১২ জুলাই ১৯৮২) বিংশ শতাব্দীর একজন বিখ্যাত ইংরেজ অভিনেতা। তিনি বর্ষীয়ান গাড়ি ভিত্তিক হাস্যরসাত্মক চলচ্চিত্র জেনেভিভ (১৯৫৩) ছবিতে অভিনয় করে “তারকা” খ্যাতি অর্জন করেন এবং শ্রেষ্ঠ ব্রিটিশ অভিনেতা বিভাগে বাফটা পুরস্কারের জন্য মনোনীত হন। তিনি জনপ্রিয় ডক্টর চলচ্চিত্র ধারাবাহিকের প্রথম চলচ্চিত্র ডক্টর ইন দ্য হাউজ (১৯৫৪)-এ মূল অংশে অভিনয় করে শ্রেষ্ঠ ব্রিটিশ অভিনেতা বিভাগে বাফটা পুরস্কার অর্জন করেন। এছাড়া তিনি ডিপ ব্লু সি (১৯৫৫) ও রিচ ফর দ্য স্কাই (১৯৫৬) চলচ্চিত্রের জন্য আরো দুটি বাফটা পুরস্কারের মনোনয়ন লাভ করেন। পরবর্তীকালে তাকে স্বাধীনচেতা ও সুখী-ভাগ্যবান ভদ্রলোক চরিত্রে অভিনয় করতে দেখা যায়। এই সময়ে তার সবচেয়ে বাজারজয়ী চলচ্চিত্রগুলো হল রাইজিং আ রায়ট (১৯৫৫) এবং দি অ্যাডমিরেবল ক্রিচটন (১৯৫৭)।

১৯৬০-এর দশকের শুরুতে তার কর্মজীবনে পড়তি দেখা দিলেও তিনি তার নিজের প্রিয় দুটি চলচ্চিত্র - দ্য কমেডি ম্যান (১৯৬৪) ও দ্য গ্রিনগেজ সামার (১৯৬১)-এ সুজানা ইয়র্কের সাথে অভিনয় করেন। তিনি দ্য ফরসিট সাগা (১৯৬৭) টিভি ধারাবাহিকে এবং ফাদার ব্রাউন (১৯৭৪) ধারাবাহিকে কাজ করেন। ১৯৭০ সালে তিনি অর্ডার অব দ্য ব্রিটিশ এম্পায়ারের কমান্ডার উপাধিতে ভূষিত হন।

জীবনী

প্রারম্ভিক জীবন
কেনেথ মোর ১৯১৪ সালের ২০শে সেপ্টেম্বর বাকিংহামশায়ার জিরার্ডস ক্রসে জন্মগ্রহণ করেন। তার পিতা চার্লস গিলবার্ট মোর ছিলেন রয়্যাল নেভাল এয়ার সার্ভিসের পাইলট এবং মাতা এডিথ উইনিফ্রেড ওয়াটকিন্স ছিলেন কার্ডিফের সলিসিটারের কন্যা। মোর তার পিতামাতার একমাত্র সন্তান। তার শৈশবের একটা অংশ কেটেছে চ্যানেল আইল্যান্ডে, সেখানে তার পিতা জার্সি ইস্টার্ন রেলওয়ের ব্যবস্থাপক ছিলেন। তিনি জার্সির ভিক্টোরিয়া কলেজে পড়াশোনা করেন।

প্রারম্ভিক অভিনয় জীবন
কানাডায় তিনি তার এক পারিবারিক বন্ধু ভিভিয়ান ভ্যান ডেমের সহযোগিতায় উইন্ডমিল থিয়েটারে সহকারী ব্যবস্থাপকের কাজ পান, সেখানে তার দায়িত্ব ছিল রিভিউডেভিল বিচিত্রানুষ্ঠান চলাকালে অসদাচরণকারী বা অপেরা গ্লাস ব্যবহার করে অভিনয়শিল্পীদের নগ্ন দর্শনকারী দর্শকের চিহ্নিত করা। তিনি অল্পদিনের মধ্যে রিভিউডেভিল হাস্যরসাত্মক অনুষ্ঠানে প্রধান অভিনেতা হিসেবে কাজ পান এবং ১৯৩৭ সালের আগস্টে তার প্রথম স্কেচে অভিনয় করেন।

তথ্যসূত্র

গ্রন্থপঞ্জি

বহিঃসংযোগ

 
 
 
 
 

১৯১৪-এ জন্ম
১৯৮২-এ মৃত্যু
২০শ শতাব্দীর ইংরেজ অভিনেতা
ইংরেজ চলচ্চিত্র অভিনেতা
ইংরেজ টেলিভিশন অভিনেতা
ইংরেজ মঞ্চ অভিনেতা
দ্বিতীয় বিশ্বযুদ্ধের রয়্যাল নেভি কর্মকর্তা
পার্কিন্সন রোগে মৃত্যু
পুটনি ভেল সেমেটারিতে সমাহিত
বাকিংহামশায়ারের অভিনেতা
কমান্ডার অব দি অর্ডার অব দ্য ব্রিটিশ এম্পায়ার
শ্রেষ্ঠ ব্রিটিশ অভিনেতা বিভাগে বাফটা পুরস্কার বিজয়ী
শ্রেষ্ঠ অভিনেতা বিভাগে ভোল্পি কাপ বিজয়ী
শ্রেষ্ঠ ব্রিটিশ অভিনেতার জন্য বাফটা পুরস্কার বিজয়ী
পারকিনসন রোগে মৃত্যু
ওয়েলশ বংশোদ্ভূত ইংরেজ ব্যক্তি
বিধাননগর বিধানসভা কেন্দ্র

বিধাননগর বিধানসভা কেন্দ্র () ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৬ নং বিধাননগর বিধানসভা কেন্দ্রটি বিধাননগর পৌরসংস্থা এবং ১৯, ২০ এবং ২৮ থেকে ৩৫ পর্যন্ত ওয়ার্ড গুলি দক্ষিণ দমদম পুরসভা এর অন্তর্গত।

বিধাননগর বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১৬
২৫ এপ্রিল ২০১৬ সালে নির্বাচন নির্ধারিত হয় এবং ১৯ মে ২০১৬ সালে এর ফলাফল ঘোষণা করা হয়।

২০১১
২০১১ সালের নির্বাচনে, তৃণমূল কংগ্রেসের সুজিত বোস তার নিকটতম প্রতিদ্বন্দ্বী সিপিআই (এম) এর পলাশ দাসকে পরাজিত করেন।

তথ্যসূত্র

পশ্চিমবঙ্গের বিধানসভা কেন্দ্র
উত্তর চব্বিশ পরগনা জেলার রাজনীতি
রেচেল রবার্টস (অভিনেত্রী)

রেচেল রবার্টস (; রেই্‌চল্‌ রবার্ট্‌স, ২০ সেপ্টেম্বর ১৯২৭ - ২৬ নভেম্বর ১৯৮০) ছিলেন একজন ওয়েলসীয় অভিনেত্রী। তিনি ১৯৬০-এর দশকের দুটি হিট চলচ্চিত্র - স্যাটারডে নাইট অ্যান্ড সানডে মর্নিং (১৯৬০) ও দিস স্পোর্টিং লাইফ (১৯৬৩)-এ অভিনয়ের জন্য সর্বাধিক স্মরণীয়। এই দুটি চলচ্চিত্রের জন্য তিনি শ্রেষ্ঠ ব্রিটিশ অভিনেত্রী বিভাগে বাফটা পুরস্কার অর্জন করেন এবং দিস স্পোর্টিং লাইফ ছবির জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল মার্ডার অন দি অরিয়েন্ট এক্সপ্রেস (১৯৭৪), পিকনিক অ্যাট হ্যাঙিং রক (১৯৭৫) ও ইয়াংকস্‌ (১৯৭৯)।

রবার্টস মঞ্চে মূল সঙ্গীতধর্মী ম্যাগি মে (১৯৬৪)-এ অভিনয় করেন। তিনি ১৯৭৪ সালে শেমিন দ্য ফার ও দ্য ভিজিট নাটকে অভিনয়ের জন্য মঞ্চনাটকে শ্রেষ্ঠ মুখ্য অভিনেত্রী বিভাগে টনি পুরস্কারের মনোনয়ন লাভ করেন এবং হ্যাবিয়াস কর্পাস (১৯৭৬)-এ অভিনয় করে ড্রামা ডেস্ক পুরস্কার অর্জন করেন।

জীবনী

প্রারম্ভিক জীবন
রবার্টস ১৯২৭ সালের ২০শে সেপ্টেম্বর ওয়েলসের চার্মার্থেনশায়ারের লানেলি শহরে জন্মগ্রহণ করেন। তিনি ওয়েলস বিশ্ববিদ্যালয় ও রয়্যাল একাডেমি অব ড্রামাটিক আর্টে পড়াশোনা করার পর ১৯৫০ সালে সোয়ানসির একটি রিপার্টরি কোম্পানিতে যোগ দেন। গিলবার্ট গানের ভ্যালি অব সং (১৯৫৩) দিয়ে তার চলচ্চিত্রে অভিষেক হয়।

কর্মজীবন
তিনি ক্যারেল রেইৎসের স্যাটারডে নাইট অ্যান্ড সানডে মর্নিং (১৯৬০) ছবিতে ব্রেন্ডা চরিত্রে অভিনয় করে শ্রেষ্ঠ ব্রিটিশ অভিনেত্রী বিভাগে বাফটা পুরস্কার অর্জন করেন। ১৯৬৩ সালে দিস স্পোর্টিং লাইফ ছবিতে মিসেস হ্যামন্ড চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে আরেকটি বাফটা পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এই দুটি চলচ্চিত্র ব্রিটিশ চলচ্চিত্র নির্মাণে নবকল্লোলের গুরুত্বপূর্ণ উদাহরণ।

তিনি মার্ডার অন দি অরিয়েন্ট এক্সপ্রেস (১৯৭৪) ছবিতে হিলডেগার্ড স্মিট চরিত্রে এবং পিটার উইয়ারের অস্ট্রেলীয় চলচ্চিত্র পিকনিক অ্যাট হ্যাঙিং রক (১৯৭৫)-এ ভিক্টোরীয় বালিকা বিদ্যালয়ের স্বৈরাচারী প্রধান শিক্ষিকা চরিত্রে অভিনয় করেন।

১৯৭০-এর দশকের শুরুতে লস অ্যাঞ্জেলেসে বসবাস শুরুর পর তিনি কয়েকটি মার্কিন চলচ্চিত্রে পার্শ্ব চরিত্রে কাজ করেন, তন্মধ্যে উল্লেখযোগ্য হল ফাউল প্লে (১৯৭৮)। তার অভিনীত সর্বশেষ ব্রিটিশ চলচ্চিত্র হল ইয়াঙ্কস, যার জন্য তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন।

তথ্যসূত্র

বহিঃসংযোগ

 
 
 
 
 

১৯২৭-এ জন্ম
১৯৮০-এ মৃত্যু
২০শ শতাব্দীর ওয়েলসীয় অভিনেত্রী
ওয়েলশ চলচ্চিত্র অভিনেত্রী
ওয়েলসীয় টেলিভিশন অভিনেত্রী
ওয়েলসীয় মঞ্চ অভিনেত্রী
রয়্যাল একাডেমি অব ড্রামাটিক আর্টের প্রাক্তন শিক্ষার্থী
শ্রেষ্ঠ অভিনেত্রী বিভাগে বাফটা পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
ড্রামা ডেস্ক পুরস্কার বিজয়ী
১৯৮০-এ আত্মহত্যা
শ্রেষ্ঠ ব্রিটিশ অভিনেত্রী বিভাগে বাফটা পুরস্কার বিজয়ী
মার্কিন যুক্তরাষ্ট্রে ওয়েলশ প্রবাসী
রাজারহাট গোপালপুর বিধানসভা কেন্দ্র

রাজারহাট গোপালপুর  (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
২০১১ সালের আগে পর্যন্ত রাজারহাট (এসসি) বিধানসভা কেন্দ্র ছিল। ২০১১ সালের পর থেকে দুটি বিধানসভা কেন্দ্র হয়। ১.রাজারহাট গোপালপুর বিধানসভা কেন্দ্র এবং ২.রাজারহাট নিউ টাউন বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৭ নং রাজারহাট গোপালপুর বিধানসভা কেন্দ্রটি  ৭ থেকে ৯ এবং ১৪ থেকে ২৭ পর্যন্ত ওয়ার্ড গুলি রাজারহাট গোপালপুর পুরসভা এবং ১৮ এবং ২১ থেকে ২৭ পর্যন্ত ওয়ার্ড গুলি দক্ষিণ দমদম পুরসভা এর অন্তর্গত।

রাজারহাট গোপালপুর বিধানসভা কেন্দ্রটি ১৬ নং দমদম লোকসভা কেন্দ্র এর অন্তর্গত।  পূর্বে রাজারহাট (এসসি) কেন্দ্রটি দমদম লোকসভা কেন্দ্র এর অন্তর্গত ছিল।

বিধানসভার বিধায়ক

নির্বাচনী ফলাফল

২০১৬

২০১১
২০১১ সালের নির্বাচনে, তৃণমূল কংগ্রেসের পূর্ণেন্দু বসু তার নিকটতম প্রতিদ্বন্দ্বী সিপিআই (এম) এর ররবীন্দ্রনাথ মণ্ডলকে পরাজিত করেন।

১৯৭৭-২০০৬
২০০৬ সালের রাজ্য বিধানসভা নির্বাচনে, সিপিআই (এম) এর রবীন্দ্রনাথ মণ্ডল রাজারহাট (এসসি) কেন্দ্র থেকে জয়ী হন, তৃণমূল কংগ্রেসের তন্ময় মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ তৃণমূল কংগ্রেসের তন্ময় মন্ডল সিপিআই (এম) এর রবীন্দ্রনাথ মণ্ডলকে পরাজিত করেন। ১৯৯৬ সাল থেকে রবীন্দ্রনাথ মণ্ডল পাঁচটি বার জয়ী হন, ১৯৯৬ সালে কংগ্রেসের তন্ময় মণ্ডলকে পরাজিত করেন, ১৯৯১ সালে কংগ্রেসের সুকুমার রায়কে, ১৯৮৭ সালে কংগ্রেসের বিশ্বনন্দ নস্করকে, ১৯৮২ সালে কংগ্রেসের তন্ময় মণ্ডলকে এবং ১৯৭৭ সালে কংগ্রেসের অমলেন্দু শেখর নস্করকে পরাজিত করেন।

১৯৬২-১৯৭২
১৯৭২ এবং ১৯৭১ সালে কংগ্রেসের খগেন্দ্রনাথ মণ্ডল জয়ী হন। সিপিআই (এম) এর রবীন্দ্রনাথ মন্ডল ১৯৬৯ সালে জয়ী হন। সিপিআই (এম) এর এস.এন. দাস ১৯৬৭ সালে জয়ী হন। ১৯৬২ সালে সিপিআই এর প্রনব প্রসাদ রায় জয়ী হন। এর আগে রাজারহাট কেন্দ্রটি বিদ্যমান ছিল না।

তথ্যসূত্র

পশ্চিমবঙ্গের বিধানসভা কেন্দ্র
উত্তর চব্বিশ পরগনা জেলার রাজনীতি
সিদ্ধেশ্বরী গার্লস কলেজ

সিদ্ধেশ্বরী গার্লস কলেজ  বাংলাদেশের রাজধানী ঢাকার কেন্দ্রস্থলে, ১৪৮ নিউ বেইলি রোডে অবস্থিত একটি শিক্ষাপ্রতিষ্ঠান।

স্থাপিত 
নারী শিক্ষা প্রসারে কলেজটি ১৯৬৬ সালে প্রতিষ্ঠিত হয়।

ক্যাম্পাস 
কলেজটিতে আধুনিক গবেষণাগার, বিশাল লাইব্রেরী ও কম্পিউটার ল্যাব, সুপরিসর হোস্টেল সুবিধাসহ দৃষ্টিনন্দন ক্যাম্পাসে ছাত্রীরা শ্রেণিকক্ষ কেন্দ্রিক লেখাপড়ার পাশাপাশি বিভিন্ন সহশিক্ষা কার্যক্রমে সম্পৃক্ত হয়ে থাকে।

কোর্স সমূহ 

জাতীয় বিশ্ববিদ্যালয়ের একেবারে শুরুর  দিকের অধিভুক্ত বিশ্ববিদ্যালয় কলেজ হিসেবে এ শিক্ষাপ্রতিষ্ঠানে বাংলা, ইংরেজি, ব্যবস্থাপনা, হিসাববিজ্ঞান, মার্কেটিং, সমাজকর্ম, উদ্ভিদবিজ্ঞান ও গার্হস্থ্য অর্থনীতি, অর্থনীতি বিষয়ে অনার্স ও মাস্টার্স কোর্স পরিচালনা করছে। বোর্ড ও বিশ্ববিদ্যালয়ের পরীক্ষায় এ কলেজের ছাত্রীরা বরাবরই মেধাতালিকায় স্থান অর্জন করে। আধুনিক গবেষণাগার, বিশাল লাইব্রেরি ও কম্পিউটার ল্যাব, সুপরিসর হোস্টেল সুবিধাসহ দৃষ্টিনন্দন ক্যাম্পাসে ছাত্রীরা শ্রেণিকক্ষ কেন্দ্রিক লেখাপড়ার পাশাপাশি বিভিন্ন সহশিক্ষা কার্যক্রমে সম্পৃক্ত হয়ে থাকে।

অন্যান্য 
জাতীয় বিশ্ববিদ্যালয়ের কলেজ র‌্যাংকিং এ জাতীয় পর্যায়ের সেরা মহিলা কলেজ সিদ্ধেশ্বরী গার্লস কলেজ।

অবকাঠামো ও অন্যান্য সুবিধা 
১। প্রশাসনিক ও অধ্যক্ষ ভবন (প্রাচীন ঐতিহ্যমন্ডিত দুই তলা)

২। উচ্চ মাধ্যমিক একাডেমিক ভবন (৩ তলা)

৩। উচ্চ মাধ্যমিক একাডেমিক ভবন (৪ তলা)

৪। লাইব্রেরী ভবন (৪ তলা)

৫। কমার্স একাডেমিক ভবন (৫ তলা)

৬। অনার্স একাডেমিক ভবন (৫ তলা)

৭। অনার্স-মাস্টার্স একাডেমিক ভবন (১০ তলা) লিফটসহ

৮। নতুন একাডেমিক ভবন (৮ তলা)

৯। হোস্টেল ভবন (৬ তলা)

১০। কলেজের নিজস্ব ফুট ওভার ব্রীজ

আরো দেখুন 
 ঢাকা কলেজ 
রাজশাহী কলেজ

তথ্যসূত্র

ঢাকার শিক্ষাপ্রতিষ্ঠান
১৯৬৬-এ প্রতিষ্ঠিত শিক্ষাপ্রতিষ্ঠান
১৯৬৬-এ পূর্ব পাকিস্তানে প্রতিষ্ঠিত
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
ভারত-বাংলাদেশ সীমান্ত হাট

ভারত-বাংলাদেশ সীমান্ত হাট বাংলাদেশ ও ভারতের মধ্যে একটি সীমান্ত বাণিজ্য বাজার। এটি একটি বাজারের জায়গা যা সপ্তাহে এক দিন বা দু'দিন চালু থাকে। এটি কেবল শুধুমাত্র দৈনন্দিন পণ্য কেনার জন্য নয় বরং উভয় পক্ষের পরিবারের জন্য পুনর্মিলনের একটি স্থান।

সীমান্ত হাটগুলিতে বাণিজ্য ভারতীয় রুপি / বাংলাদেশ টাকায় এবং বস্তু বিনিময়-এর ভিত্তিতে পরিচালিত হয় এবং এই ধরনের তথ্য সংশ্লিষ্ট সীমান্ত হাটের হাট ব্যবস্থাপনা কমিটি দ্বারা পরিচালিত হয়।

স্থানীয় বাজারের মাধ্যমে স্থানীয় উৎপাদনের বিপণন প্রচলন পদ্ধতি প্রতিষ্ঠা করে দুই দেশের সীমান্তবর্তী দূরবর্তী অঞ্চলে বসবাসরত লোকেদের সুবিধা বৃদ্ধির লক্ষ্যে সীমান্ত হাট করা হয়।

সীমান্ত হাটের তালিকা
বর্তমানে ভারত-বাংলাদেশ সীমান্তে চৌদ্দটি সীমান্ত হাট আছে।
বালিয়ামারী-কালাইরচর সীমান্ত হাট, রংপুর বিভাগের কুড়িগ্রাম জেলার রাজিবপুর উপজেলার বালিয়ামারী সীমান্তের সাথে ভারতের মেঘালয় রাজ্যের আমপাতি জেলার মহেন্দ্রগঞ্জ থানার সীমান্তে অবস্থিত।
ডলুরা-বালাট সীমান্ত হাট, বাংলাদেশের সুনামগঞ্জের ডলুরা ও ভারতের বালাট সীমান্তে অবস্থিত সীমান্ত হাট।
 সায়েদবাদ-নালিকাটা বর্ডার হাট বাংলাদেশের সুনামগঞ্জের তাহিরপুর উপজেলার সায়েদাবাদ ও ভারতের মেঘালয় রাজ্যের নালিকাটা সীমান্তে অবস্থিত সীমান্ত হাট।
 রাধানগর-কৃষ্ণনগর সীমান্ত হাট, চট্টগ্রাম বিভাগের ফেনী জেলার ছাগলনাইয়া উপজেলার রাধানগর ইউনিয়নের সীমান্তের সাথে ত্রিপুরা রাজ্যের কৃষ্ণনগরের সীমান্তের আন্তঃদেশীয় হাট। 
তারাপুর - কমলাসাগর সীমান্ত হাট, চট্টগ্রাম বিভাগের ব্রাহ্মণবাড়িয়া জেলা  কসবা উপজেলার তারাপুরের সীমান্তের সাথে-ত্রিপুরার আগরতলা সীমান্ত আন্তঃদেশীয় হাট।
বাগানবাড়ি-রিংকু সীমান্ত হাট,বাংলাদেশের সুনামগঞ্জের দোয়ারাবাজার উপজেলার বোগলা ইউনিয়নের  বাগানবাড়ি ও ভারতের রিংকু এলাকার মধ্যবর্তী স্থানে অবস্থিত।

তথ্যসূত্র 

হাট-বাজার
বাংলাদেশ
বাংলাদেশ–ভারত সীমান্ত
বাংলাদেশ–ভারত সম্পর্ক
প্যাকম্যান (প্যাকেজ ম্যানেজার)

প্যাকম্যান (pacman) প্যাকেজ ম্যানেজারের সংক্ষিপ্ত রূপ, জুড ভিনেত কর্তৃক বিকশিত আর্চ লিনাক্সের একটি প্যাকেজ ম্যানেজার। এটার মূল উদ্দেশ্য আর্চকে তাদের ডিপেন্ডেন্সি ট্র‍্যাক করতে নিজস্ব প্যাকেজ ম্যানেজার প্রদান করা। এটা সি প্রোগ্রামিং ভাষায় লেখা হয়েছে।

প্যাকম্যান প্যাকেজ ম্যানেজার ব্যবহার করে সমস্ত প্যাকেজগুলোর ব্যবস্থাপনা করা হয়। প্যাকম্যান প্যাকেজ ইন্সটলকরন, হালনাগাদ, সরানো ও ডাউনগ্রেড নিয়ন্ত্রণ করে থাকে।

তথ্যসূত্র

কম্পিউটার প্রযুক্তি
সফটওয়্যার বিতরণ
ফ্রুগালওয়্যার লিনাক্স

ফ্রুগালওয়্যার লিনাক্স () একটি সাধারণ ব্যবহারের উদ্দেশ্যে নির্মিত আর্চ-ভিত্তিক লিনাক্স ডিস্ট্রিবিউশন। প্রাথমিক সংস্করণগুলো স্ল্যাকওয়্যার-এর উপর ভিত্তি করে হলেও, এখন এটি স্বাধীনভাবে ডেভলপ হচ্ছে।

তথ্যসূত্র

কেডিই
লিনাক্স ডিস্ট্রিবিউশন
প্যাকম্যান-ভিত্তিক লিনাক্স ডিস্ট্রিবিউশন
লিনহেস

লিনহেস (, Linux Home Entertainment Server) হোম থিয়েটার পিসির জন্যে ডেভেলপ কৃত একটি আর্চ-ভিত্তিক লিনাক্স ডিস্ট্রিবিউশন। ৬ষ্ট সংস্করণ পর্যন্ত এটিকে নপমিথ ডাকা হতো। আগের সংস্করণগুলো নপিক্স ও ডেবিয়ান-এর ভিত্তি করে হলেও, সর্বশেষ সংস্করণ (আর৮) আর্চ লিনাক্সের উপর ভিত্তি করে নির্মিত।

তথ্যসূত্র 

লিনাক্স ডিস্ট্রিবিউশন
আর্চ-ভিত্তিক লিনাক্স ডিস্ট্রিবিউশন
রুদ্রমা দেবী

রানী রুদ্রমা দেবী (১২৮৯ বা ১২৯৫ সালে মারা যান), অথবা রুদ্রদেব মহারাজা, কখনও কখনও রুদ্রমদেবী বা রুদ্রম-দেবী নামে ডাকা হয়, ১২৬৩ সাল থেকে তার মৃত্যু পর্যন্ত দাক্ষিণ ভারতের  কাকতীয় রাজবংশের শাসক ছিলেন। তিনি ভারতে  সাম্রাজ্য শাসনকারী খুব অল্প কয়েকজন নারীর মধ্যে অন্যতম ছিলেন এবং সাম্রাজ্য শাসন করার জন্য একজন পুরুষ হিসাবে প্রচার করেছিলেন।

শাসনকাল

রুদ্রমা দেবী সম্ভবত তার পিতা, গণপতিদেবের সঙ্গে যৌথভাবে কাকতীয় রাজ্যের শাসন শুরু করেছিলেন। তিনি তার  পিতার সহকারী হিসাবে ১২৬১ থেকে ৬২ সাল রাজ্য শাসন করেন এবং ১২৬৩ সালে তিনি রাজ্য শাসনের সম্পূর্ণ সার্বভৌমত্ব গ্রহণ করেছিলেন।

তার কাকতীয় পূর্বসূরিদেরকে উল্লিখিত করে, তিনি যোদ্ধা হিসাবে নিয়োগের জন্য বেছে নেন, যারা অনৈক্য ছিল না, তাদের সমর্থনের জন্য জমি  রাজস্বের অধিকার তাদের প্রদান করা হয়। এটি একটি উল্লেখযোগ্য পরিবর্তন ছিল। কাকতীয় রাজ্যের উত্তরাধিকারী এবং পরে বিজয়নগর সাম্রাজ্যের  দ্বারা এই নীতি অনুসরণ করা হয়েছিল।

রুদ্রমা দেবী তার শাসন শুরু হওয়ার পরে পূর্ব গঙ্গা সাম্রাজ্য ও যাদবের থেকে মোকাবেলা করেছিলেন। ১২৭০-এর দশকের শেষ দিকে গোদাবরী নদী অতিক্রম করে তিনি পূর্বতীরের শাসকদের প্রত্যাহার করতে সক্ষম হন এবং তিনি যাদবেরও পরাজিত করেন, এবং পশ্চিমা অন্ধ্রের অঞ্চলটি থেকে তাদের চলে যেতে বাধ্য করেন । ১২৭৩ সালে তিনি কায়স্থা সেনাপতি আম্বদেভা দ্বারা তৈরি অভ্যন্তরীণ দ্বন্দ্বের সাথে মোকাবিলা করার ক্ষেত্রে ব্যর্থ হন। অম্বদেভা কাকতীয়দের অধীনস্থ হওয়ার প্রতিবাদ করেছিলেন এবং তিনি দক্ষিণ পশ্চিম অন্ধ্রের নিয়ন্ত্রণ অর্জন করেছিলেন, যা এখন এটি গুন্টুর জেলা।

পরিবার এবং উত্তরাধিকার 

সম্ভবত রুদ্রমা দেবী ১২৪০ সালে চালুক্য রাজবংশের  একটি ছোট শাখার সদস্য, বীরভদ্রকে বিয়ে করেছিলেন। এটি প্রায়শই তার পিতার দ্বারা জোট গঠনের জন্য নকশা করা একটি রাজনৈতিক বিয়ে ছিল। বীরভদ্রক প্রায়শই ইতিহাসে নথিভুক্ত নন এবং প্রশাসনে কোন অংশ নেননি। এই দম্পতির দুই মেয়ে ছিল।

১২৮৯ খ্রিষ্টাব্দে রুদ্রমা দেবী অম্বদেব যুদ্ধে মারা যান, যদিও কিছু সূত্র বলেছিলেন যে তিনি ১২৯৫ সাল পর্যন্ত মারা যাননি। তার কন্যাদের একজন পুত্র প্রতাপরূদ্র্র রাজ্যের উত্তরাধিকারী ছিলেন, যিনি রুদ্রমা দেবীর থেকেও কম বয়সে চেয়ে সাম্রাজ্যের রাজত্ব পেয়েছিলেন যখন।

জনপ্রিয় সংস্কৃতিতে

চলচ্চিত্র নির্মাতা গুনাশেখর রুদ্রমা দেবী'র জীবনির উপর ভিত্তি করে রুদ্রমাদেবী নামে একটি চলচ্চিত্র নির্মাণ করেন। চলচ্চিত্রটিতে মুখ্য চরিত্রে অভিনয় করেন অনুষ্কা শেট্টি, অল্লু অর্জুন, রানা দজ্ঞুবাতি এবং কৃষ্ণনাম রাজু।

তথ্যসূত্র
নোটস

উদ্ধৃতি

বহিঃসংযোগ

যুদ্ধে ভারতীয় নারী
১৩শ শতাব্দীর ভারতীয় নারী
ভারতীয় রাজকীয় মহিলা
১৩শ শতাব্দীর ভারতীয় রাজশাসক
১২৮৯-এ মৃত্যু
নেল্লোর জেলার ব্যক্তি
১৩শ শতাব্দীর রাজত্বকারী রানী
সাম্যবাদের ইতিহাস

সাম্যবাদের ইতিহাসে বিভিন্ন ধরনের মতাদর্শ ও রাজনৈতিক আন্দোলন রয়েছে। যা সম্পদ, অর্থনৈতিক উদ্যোগ এবং সম্পত্তির সাধারণ মালিকানাগুলির মূল তাত্ত্বিক বিষয়গুলোতে বিভক্ত।

সাম্যবাদের সর্বাধুনিক রূপটিতে মার্কসবাদের পটভূমিকে নামেমাত্র গ্রহণ করেছে। এক্ষেত্রে উল্লেখ্য যে, মার্কসবাদ হচ্ছে এক ধরনের ভাবাদর্শ যা উনিশ শতকের মাঝামাঝি সময়ে কার্ল মার্কস দ্বারা প্রণিত হয়েছিল।
পরবর্তীকালে মার্কসবাদ ইউরোপের বেশিরভাগ অংশে বিস্তার লাভ করে।

সাম্যবাদ শব্দটির ইতিহাস

তথ্যসূত্র 

সাম্যবাদ
সমাজতন্ত্রের ইতিহাস